ПЛАН –ПРОГРАМА

ЗА ДЕЙНОСТТА НА НЧ“П.К.ЯВОРОВ-1928“

През2024г.с.Изворово общ. Чирпан

І. Общи насоки за дейността на НЧ“П.К.Яворов-1928“,с.Изворово,общ.Чирпан

НЧ“П.К.Яворов-1928“ е създадено през 1928г. от родолюбиви жители на селото.През всичките години то се е утвърждавало и продължава да се утвърждава като културен институт ,запазил във времето традициите и ценностите на хората.Днес,въпреки трудностите на времето,читалището развива и обогатява културния живот на селото,както и на община Чирпан.Със своите дейности то предлага обмен на информация,създава възможности за общуване между хората.

Структура на читалището:

* Библиотека с читалня и хранилище
* Салон със сцена
* Стая на самодееца
* Женски клуб“Багряна“
* Самодейни групи за фолклор и стари градски песни

ІІ. Основни задачи

1.Читалището е независима културно-просветна организация,която създава и обменя културни ценности

2.Да опазва културно-историческото наследство и националните традиции.

3.Да поддържа и обогатява материалната си база

4.Да работи за по-добра и по-съвременна,по-висококачествена образователна,културна,социална и информационна среда на населението.

5.Да кандидатства по проекти и програми за набавяне на финансови средства за подобряване на материално-техническата база.

6.Да разшири социалния обхват на читалищната дейност с цел привличане на по-широк кръг население.

7.Да развива ползотворна съвместна дейност с читалищата на територията на община Чирпан.

8.Да поддържа активно партньорство с общината,културните институции и бизнеса

9.Да участва в организираните за обучение семинари,дискусии,работни срещи по проблемите на читалищата, с цел повишаване компетенциите на работещите в читалището.

10.Да организира събиране на материали за историческото минало и етнографията на на родния край.

ІІІ. Основни дейности

1.Библиотечна дейност – Библиотечната дейност е една от основните дейности за читалището като културна институция.Работата на библиотеката ще бъде насочена към:

-превръщането на библиотеката в съвременен обществен информационен център.

1.1.Обновяване на библиотечния фонд в зависимост от интересите на читателите чрез закупуване на нови книги и участия в проекти на МК.

1.2.Системно комплектуване и организация на библиотечния фонд за бързо и качествено обслужване на читателите.

1.3.Абониране на читалището с най-малко пет периодични издания за задоволяване духовните потребности на населението.

1.4.На желаещите възрастни читатели да се разнасят книги по домовете – „“Книга за всеки“

1.5.Осъществяване на изложби,свързани с бележити дати на личности и събития от местен ,регионален и национален характер.

1.6.Провеждане на срещи и литературни четения на новоиздадена литература ,местни

автори,вечери на интимната лирика,срещи с творци на словото.

1.7.Предоставяне на компютърни и интернет услуги на населението.

1.8. Подреждане на кътове и изложби,свързани с бележити дати на личности,събития от местен,регионален и национален характер.

2.Културно-масова дейност и любителско художествено творчество.Художествено-творческата дейност цели запазване и развитие на традиционните ценности на народа ни,съхранение на обичаите и традициите.

2.1. Осъществяване на културния календар за читалищни прояви.

2.2. Повишаване на художествено-творческите постижения на групите за фолклор и стари градски песни.

2.3. Да продължи съвместната дейност на читалището с клуба на жената „Багряна“ с цел подпомагане на дейността му.

2.4.Да се честват официални и традиционни празници,събори,годишнини съвместно с читалища от района на община Чирпан.

2.5.Участие на любителските състави в местни,регионални,национални,международни конкурси и фестивали.

2.6.Изработване на сценарии за Деня на самодееца,Международния ден на жената, Трети март,,Деня на Съединението,Деня на народните будители,Деня на християнското семейство,Коледа.

2.7.Привличане на хората от селото за краеведческа дейност.

2.8. Работа с децата от селото през летния период.

2.9.Да се открие плоча с имената на участниците от селото във войните.

2.10.Да се обособи малка читалня в помещението до библиотеката, в която да се постави компютъра за ползване от деца .

2.11.Да се окаже съдействие на Църковното настоятелство за възстановяване на стенописите на църквата.

3. Подобряване финансовото състояние на читалището чрез:

3.1.Осъществяване на контакти с личности и фирми за набиране на допълнителни средства за по-активно участие на певческите състави и индивидуалните изпълнители в местни и национални програми,конкурси и фестивали.

3.2.Увеличаване броя на членовете на читалището

3.3. членски внос

3.4.спонсорства

3.5.участия на работника в библиотеката в семинари,обучения,свързани с повишаване квалификацията му по читалищни дейности и

Работа по проекти.

4.Приоритети

4.1.Читалището да продължи да бъде високо отговорно културно сдружение на хората.

4.2.Включване дейността на читалището в сайта на община Чирпан.

4.3.Участие на творчески колективи от други читалища в трите най-важни за годината 2023 събития.

- 146 години от рождението на Пейо Яворов – патрон на нашето читалище

- празникът на селото „Изворово – извор на таланти“

- Да се проведе международен пленер на художници

4.4.Стимулиране интереса на живущите в селото чужденци към богатото фолклорно и историческо наследство на нашия край.

4.5. Участие на фолклорните състави на читалището в културния календар на община Чирпан.

Председател: Жечка Нанева

/п/